b'\n_START_ARTICLE_\nJezgrin matriks\n_START_PARAGRAPH_\nJezgrin matriks je jedna od struktura koja \xc4\x8dini stani\xc4\x8dnu jezgru._NEWLINE_Mre\xc5\xbea je vlakana koja se nalaze kroz unutra\xc5\xa1njost stani\xc4\x8dne jezgre. Pone\xc5\xa1to je analogna stani\xc4\x8dnom kosturu. Od njega se razlikuje po tome \xc5\xa1to se smatra da je matriks vrlo dinami\xc4\x8dna struktura, ne\xc5\xa1to poput dinami\xc4\x8dne spu\xc5\xbeve s otvorenim odjeljcima za slobodnu difuziju molekula u jezgri. Jezgrin matriks zajedno s laminom poma\xc5\xbee u organiziranju genske informacije unutar stanice._NEWLINE_To\xc4\x8dna funkacija jo\xc5\xa1 je predmet sporova, a u nedavnoj pro\xc5\xa1losti samo postojanje dovodilo se u pitanje. Dokaz za takvu strukturu prepoznat je davno. Jo\xc5\xa1 1948. (Zbarskii i Debov), a kao posljedica toga otkrivene su mnoge bjelan\xc4\x8devine u svezi s matriksom. Nazo\xc4\x8dnost unutarjezgrenih bjelan\xc4\x8devina je uvelike neosporiva. Priznato je da bjelan\xc4\x8devine kao \xc5\xa1to je Scaffold, odnosno bjelan\xc4\x8devine u svezi s matriksom (Matrix Associated Proteins, SAR ili MAR) imaju ulogu u organiziranju kromatina. Postoje dokazi da je jezgrin matriks uklju\xc4\x8den u reguliranje genskog izra\xc5\xbeaja Arabidopsis thaliane.'